Diari Oficial de la Generalitat Valenciana


Sumari del DOGV 8646, del 01-10-2019 (2019/9265)

RESOLUCIÓ de 30 de setembre de 2019, de la Direcció General de Funció Pública, per la qual se suspén la presa de possessió del concurs general número 73/2018, per a la provisió de llocs de treball amb rang de direcció de naturalesa funcionarial, d'administració general, dels cossos C1-01 administratiu i C2-01 auxiliar, de l'Administració de la Generalitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8646

Data del DOGV
:   01-10-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/9265


Data del document
:   30-09-2019

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública

RESOLUCIÓ de 30 de setembre de 2019, de la Direcció General de Funció Pública, per la qual se suspén la presa de possessió del concurs general número 73/2018, per a la provisió de llocs de treball amb rang de direcció de naturalesa funcionarial, d'administració general, dels cossos C1-01 administratiu i C2-01 auxiliar, de l'Administració de la Generalitat. [2019/9265]  
  
  
Per mitjà de la Resolució de 9 de setembre de 2019, de la Direcció General de Funció Pública, es van adjudicar destinacions a les persones que van participar en el concurs general número 73/2018, per a la provisió de llocs de treball amb rang de direcció de naturalesa funcionarial d'administració general, dels cossos C1-01 administratiu i C2-01 auxiliar, de l'Administració de la Generalitat (DOGV 8632, 11.12.2019).  
  
En el resolc tercer de l'esmentada resolució es convoquen les persones que figuren en l'annex a l'acte de presa de possessió el dia 4 de novembre de 2019. Així mateix, s'assenyala, en el resolc segon, que aquestes persones, així com les que ocupen els llocs adjudicats, cessaran el dia 3 de novembre de 2019.  
La Resolució de 9 de setembre de 2019, per la qual es van adjudicar els llocs de treball del concurs general 73/2018, posa fi a la via administrativa. No obstant això, al peu de recursos, de conformitat amb els articles 112, 114, 115, 123 i 124 de la Llei 39/2015, d'1 d'octubre de 2019, del procediment administratiu comú, s'estableix que les persones interessades podran interposar contra l'esmentada resolució un recurs potestatiu de reposició, en el termini d'un mes comptador des de l'endemà de ser publicada.  
Segons el que disposa l'article 117 de la Llei 39/2015, d'1 d'octubre, del procediment administratiu comú, l'òrgan a què competisca resoldre un recurs, amb la ponderació prèvia, prou raonada, entre el perjudici que causaria a l'interés públic o a tercers la suspensió i l'ocasionat al recurrent com a conseqüència de l'eficàcia immediata de l'acte contra el qual es recorre, podrà suspendre, d'ofici o a sol·licitud del recurrent, l'execució de l'acte impugnat quan l'execució puga causar perjudicis d'impossible o difícil reparació.  
Diverses persones interessades han interposat davant de la Direcció General de Funció Pública recursos de reposició contra l'adjudicació definitiva del concurs 73/2018. Una d'aquestes sol·licita la suspensió de l'execució de la resolució recorreguda. Analitzats els recursos, s'estima que la resolució que hi puga recaure seria favorable en algun cas a les pretensions dels recurrents i, per tant, afectaria l'adjudicació d'alguns dels llocs de treball. A efectes de resoldre els esmentats recursos de reposició, amb caràcter previ a la presa de possessió de les adjudicatàries i adjudicataris, es considera necessari suspendre les dates de cessament i presa de possessió, previstes en aquella, a fi d'evitar els perjudicis que puguen causar la revisió d'algunes adjudicacions.  
L'apartat 5 de l'article 117 de la Llei 39/2015 disposa que quan el recurs tinga per objecte la impugnació d'un acte administratiu que afecte una pluralitat indeterminada de persones, la suspensió de la seua eficàcia haurà de ser publicada en el diari oficial en què aquell es va inserir.  
Per tot això, i en ús de les atribucions que confereixen a aquesta Direcció General de Funció Publica l'article 49 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i l'article 11 del Decret 87/2017, de 7 de juliol, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, modificat pel Decret 23/2019, de 22 de febrer, del Consell, resolc:  
  
Primer. Suspensió  
Suspendre la presa de possessió del concurs general número 73/2018, per a la provisió de llocs de treball amb rang de direcció de naturalesa funcionarial, d'administració general, dels cossos C1-01 administratiu i C2-01 auxiliar, de l'Administració de la Generalitat, prevista per al 4 de novembre de 2019, així com els cessaments que s'haurien de produir el 3 de novembre de 2019.  
  
Segon. Publicació  
Aquesta resolució es publicarà en el Diari Oficial de la Generalitat Valenciana als efectes de notificació a les persones interessades.  
  
  
Contra la present resolució, que posa fi a la via administrativa, les persones interessades hi podran interposar un recurs contenciós administratiu davant del jutjat contenciós administratiu corresponent, en el termini de dos mesos a comptar a partir de l'endemà de ser publicada. Així mateix, amb caràcter potestatiu, s'hi podrà interposar un recurs de reposició en el termini d'un mes des de l'endemà de ser publicada, davant del mateix òrgan que ha dictat la resolució. Tot això de conformitat amb el que estableixen els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que les persones interessades puguen exercir, si escau, qualsevol altre que consideren procedent.  
  
València, 30 de setembre de 2019.- El director general de Funció Pública: David Alfonso Jarque.